
UVOD 


SV. IVAN BOSKO 

Veliki ovaj čudotvorac, kojega su prozvali 
sv. Vinkom Paulskim devetnaestog vijeka, bez 
sumnje je jedan od najistaknutijih i najprivlači- 
vijih ličnosti svoga doba* 

Rođen je 16* kolovoza 1815* u seocu Bekiju 
(Piemont)* Njegovi su roditelji bili doduše siroma¬ 
šni seljaci, ali uzorni kršćani. Ivan im je bio naj¬ 
mlađe dijete. Još mu nijesu bile ni dvije godine, 
kad mu umre otac, a sva briga oko odgoja djece 
ostade na mladoj majci. 

Kad mu je bilo 9 godina, prviput usne neobičan 
san, u kom je kasnije upoznao svoje poslanstvo : 
biti svećenik i apostol mladeži* Ali je trebalo, 
da Ivan i njegova majka prebrode mnoge zapreke 
prije nego se ostvari Ivanov san. Mnogo se Ivano¬ 
vom školovanju protivio njegov najstariji brat. 
Zbog toga ostavi rodnu kuću, i po majčinom se 
savjetu nastani u obližnjem selu, gdje se zaposli 
kao sluga u jednoj seljačkoj obitelji* Uza sve 
poslove, koje je vršio najsavjesnije, bavio se Ivan 
i knjigom. Ona mu je bila pratilica u kući i na 
njivi. 

Poslije ga majka povjeri nekim dobrim ljudima 
u Kastelnovu i Kijeriju, gdje je polazio srednju 
školu. Stanovanje i hranu plaćao je siromašni 
Ivan i ovdje radom, i to vrlo različitim radom. 

Od seoskog sluge postao je redom : krojač, glaz¬ 
benik i pjevač, poslušnik u kavani, postolar, ko¬ 
vač i učitelj latinskog jezika za slabe učenike. 

Tako ga je Providnost pripravljala već u dje¬ 
tinjstvu za posebnu ulogu, koju mu je odredila. 
Mali je Ivan bio sposoban za sve, i sve mu je išlo 
za rukom. To mu je omogućila neobična nadare¬ 
nost i vanredno pamćenje. A i tjelesno je bio za 
svoje djetinjsko doba vrlo jak, spretan i okretan.. 
Ta već sa deset godina bio je kadar da nedjeljom 
zabavlja mnoštvo svojim dosjetljivim šalama i 
vještinama. A kao plaću za to zahtijevao je mali 
apostol da mole s njime krunicu i da slušaju kako 
im ponavlja propovijed, koju je čuo u crkvi. 

Svladavši sve poteškoće i neshvatljive napore 
napokon u dobi od 20 godina stupi u sjemenište, 
a 27. marta 1841. primi svećenički red. Iza toga 
ode u Turin, da tamo pod vodstvom bi. Kafasa 
usavrši svoje bogoslovno znanje, naročito u mo- 
ralci. Ali znanost uopće ima za njega vrijednost 
samo u toliko, u koliko može da posluži djelo¬ 
tvornoj ljubavi prema bližnjemu. 

Dok se don Kafaso brine za kažnjenike. Don 
Boska privlače stotine zapuštene djece i turinskih 
mladića. Prvog takvog mladića primi on u sakri¬ 
stiji crkve sv. Franje Asiškoga 8. prosinca 1841. 
Tu je bio početak njegovih »oratorija« (sa- 
birališta). 

Svrha je oratorija ukloniti mladež lošem utje¬ 
caju ulice, pružiti joj nedužnu zabavu, te je pri¬ 
vući da nedjeljom i blagdanom prisustvuje sv. 
Misi i tumačenju vjeronauka. 

Mnogi su od njegovih dječaka, koji su polazili 
oratorij, bili bez krova i bez svake zaštite zbog 
siromaštva i zapuštenosti. Da se pobrine i za njih, 
iznajmi Don Bosko jednu trošnu kućicu, u koju ih 


6 


nastani, i pozove svoju majku Margaritu, da im 
bude domaćica. A jednog lijepog dana postavi 
u hodnik dva stroja za šivanje i jedan postolarski 
sto. To su bili temelji njegove prve »zanatske 
š k o 1 e.« 

Međutim mladi svećenik brzo opazi, da ima 
među svojim siromašnim štićenicima i takvih, 
koji bi mogli postati i nešto više nego obični radni¬ 
ci. Zna on iz iskustva s kojim se je poteškoćama 
morao boriti, a i koliko još potreba imade sv. Cr¬ 
kva. Uporedo dakle s malim svojim naučnicima 
osnuje bez oklijevanja prekrasnu ustanovu »s i- 
romašnih i kasnih z van j a«. 

U jednom dijelu zgrade radionice, a u drugom 
srednja škola s oratorijem. To je tip salezijanskog 
zavoda. 

Ali eto prvi njegovi gojenci već mu i pomažu 
u djelovanju. Ne potraje dugo, i započe rojenje : 
osnivaju se novi oratoriji, nove osnovne, srednje, 
zanatske i ratarske škole. S vremenom razvije 
svoju djelatnost i izvan granica domovine. Godine 
1875. otvara prvu kuću u Francuskoj, i šalje prve 
salezijanske misionare u Južnu Ameriku. 

Uz to je Don Bosko bio i oduševljeni apostol 
pobožnosti prema Mariji Pomoćnici kršćana. 
Uz Njezinu pomoć upravo čudesnim načinom 
skuplja danju novac za uzdržavanje djece, za pro¬ 
širenje zavoda i gradnju crkava. Noću piše, jer je 
osnovao i »tiskar e«. Godine 1853. izdaje prvi 
katolički Almanah, dok svaki mjesec širi među 
općinstvo popularne brošure i letke. 

Za škole izdaje narodnu povijest, biblijsku 
povijest i povijest Crkve, jer zna od kolike su važ¬ 
nosti dobri priručnici. 

Glas se o svetom svećeniku i njegovom čude¬ 
snom djelovanju sve više širi. Mnoštvo grne za 

njim i moli za blagoslov, kojemu se pripisivala 
čudesna moć u svim potrebama, osobito u bole¬ 
sti. Tako je u domovini, a tako je i izvan domovine. 

Iscrpljen velikim naporima Don Bosko umre 
31. siječnja 1888. Papa Pijo X. proglasi ga časnim 
24. srpnja 1907, Pijo XI. blaženim 2. lipnja 1929, 
a svetim na sam Uskrs, 1. travnja 1934* 

DON BOSKOVE USTANOVE 


Družba salezijanaca 

»Dragi Don Bosko — reče jednoga dana 1857. 
godine skromnom svećeniku an ti klerikalni mini¬ 
star Rataci — želio bih da poživite dugo, vrlo 
dugo, i odgojite što više siromašne djece. Ali — 
Vi niste besmrtni. Što će biti od Vaše ustanove 
poslije Vas? Jeste li već razmišljali o tome?.. 
Trebalo bi da mladim ljudima i svećenicima, koji 
Vam pomažu u Vašem radu, udahne te svoj duh, 
svoje metode, a onda da ih organizirate u jedno 
društvo, koje će nastaviti Vaše djelo.« 

Don Bosko je već i sam pomišljao na to. Pravila 
buduće Družbe imao je već zacrtana u glavnim 
potezima. Godine 1858. odnese ih lično u Rim, 
i pod imenom »Pravila ili Ustanove 
Družbe sv. Franje Saleskoga« pred¬ 
loži ih sv. Ocu Piju IX. na odobrenje. Sv. Otac 
pohvali novu Družbu svojim posebnim dekretom 
1864. godine, odobri je godine 1869. privremeno, 
a 3. travnja 1874. definitivno. 

Od toga dana do danas izraslo je iz sitnog goru- 
šičnog zrna, što ga je posijao sv. Ivan Bosko, ogrom¬ 
no stablo, jer je svetac vanredno dobro i daleko¬ 
sežno poznavao sve potrebe i prilike najrazno¬ 
vrsnijeg ljudskog društva, kako u svoje doba, tako 
i u budućnosti. 

Djela kršćanske ljubavi, kojima se bavi Družba 
salezijanaca, jesu : 

1. Blagdanski i svagdanji oratoriji, 

2. Skloništa sa stručnim i zanatskim školama, 

3* Domovi za one, koji žele biti svećenici, 

4* Zavodi za nutarnje i vanjske pitomce što po¬ 
laze osnovne ili srednje škole, 

5. Sabirališta za siromašne i zapuštene dječake, 

6. Zavodi za kasna svećenička i redovnička 
zvanja, 

7. Pučke misije i širenje dobre štampe, 

8. Vanjske misije u poganskim krajevima. 

Kćeri Marije Pomoćnice 

Ono što salezijanci čine za dječake, to sestre. 
Kćeri Marije Pomoćnice, čine za žensku mladež* 

Ustanova je mlađa, budući da su prvi zavjeti 
položeni istom 1872* godine* Početak joj je isto 
tako čedan. U jednom seocu pijemontskog Mon- 
ferata živjela je pobožna djevojka Marija Maca- 
relo. Preslaba za težački rad, posvetila se šiva¬ 
nju, te se u društvu prijateljica brinula za siroma¬ 
šne djevojčice* Na poziv tamošnjega svećenika 
Don Bosko je dao Pravila djevojkama, kojima 
su se ubrzo pridružile i druge. Tako Don Bosko 
utemeljuje svoj drugi red, koji se stao razvijati 
čudesnim uspjehom. 

Danas su Kćeri Marije Pomoćnice raširene 
gotovo u svim zemljama, i imaju svuda svoje 
javne i privatne škole, oratorije s večernjim škola¬ 
ma, dječja skloništa i zabavišta, zanatske i doma¬ 
ćinske škole, internate za radnice, činovnice, stu- 
dentkinje sveučilišta i stare gospođe. Neke su im 
tvornice povjerile nadzor nad radnicama. A 
imaju i mnogo bolnica. Kao prave duhovne kćeri 
Don Bos kove slijedile su one salezijance i u daleke 
misije. 

U jednom pismu, upravljenom vrhovnom po¬ 
glavaru Salezijanske družbe. Sveti je Otac Papa 
Pijo XI. istaknuo mnogostrukost rada Don Bosko- 
vih sestara ovim riječima : »Ne vidimo ni jednog 

oblika apostolata, u kome ne djeluju i Kćeri Marije 
Pomoćnice." 

Način salezij'anshog rađa 

Način svoga uspješnog djelovanja baštinili su i 
salezijanci i Kćeri Marije Pomoćnice od sv* Ivana 
Boska. Temeljna njegova načela bila su: privla- 
čiva pobožnost, živa veselost, dobrota srca i 
brižna ljubav, neprestana spremnost na apostolat 
najpraktičniji, najprijazniji, najprikladniji za sva 
vremena. 

Savez salezijanskih suradnika 

Za svjetovnjake, koji žele da rade u duhu sv* 
Ivana Boska i surađuju sa salezijancima i Kćeri¬ 
ma Marije Pomoćnice u smislu njegovih pothvata 
osnovao je Svetac »Savez salezijanskih 
suradnika i suradnic a«, udruženje, o 
kom su se Pape izrazili najpovoljnije. 

PRAVILNIK 

SAVEZA SALEZIJANSKIH 
SURADNIKA I SURADNICA 


Beatus, qui intelligit super egenum 
et pauperem: in die mala liberabit 
eum Dominus — 

Blago onome , koji razumije siromaha 
i uboga, u dan zao izbavit će ga Gospo¬ 
din . 


(Ps. 40, I.) 




Dragi čitatelji! 

Netom se je započelo godine 1841 * s ora¬ 
torijima, neki pobožni i revni svećenici a 
i svjetovnjaci dođoše, da pomognu u obil¬ 
noj žetvi među ugroženom omladinom ♦ Ovi 
su pomoćnici ili suradnici bili uvijek desna 
ruka pri svakom dobrom djelu, koji nam 
je povjerila Božja Providnost ♦ Svatko je 
nastojao da se kod posla prilagodi uvedenom 
redu i predloženim uputama, ali je svatko 
želio da se sastavi pravilnik, koji bi bio 
temeljem i vezom za očuvanje jedinstva 
i duha ovih ustanova ♦ Nadamo se da će 
ovom knjižicom biti udovoljeno toj želji ♦ 
Nema u njoj pravila za blagdanske orato¬ 
rije ili za uzgojne kuće, jer su takova pra¬ 
vila napisana napose, nego nam pruža 
način kako bi katolici, koji žele surađivati 
sa salezijancima, radili po zajedničkim i 
stalnim odredbama, i sačuvali stalnu i ne- 
promjenjenu izvornu zamisao ♦ 

Ova knjižica sadrži pravilnik i opro ste¬ 
nja, koje su Sveti Oci Pape podijelili sale- 
zijanskom suradništvu ♦ 

Tako oni, koji hoće da iz kršćanske lju¬ 
bavi rade za spas duša, osim velike plaće, 
obećane prema riječima sv. Augustina: ))Ako 
spasiš jednu dušu, osigurao si i sebi vječno 

spasenje «, stiču svojim dušama i veliko blago 
opro stenja* 

Gospodin Bog, pun milosti i blagoslova, 
neka obilato izlije svoje nebeske blagodati 
na sve, koji rade da predobiju duše za Isusa, 
da pomognu mladež u pogibli, da priprave 
Crkvi dobrih kršćana, društvu poštenih gra¬ 
đana, pa da tako svi jednom postanu ne¬ 
beski građani . Amen* 

T urin, 12 . srpnja 1876 * 

Ivan B 0 s k 0, svećenik 


*) Ovo je pismo Don Boskov predgovor prvom iz¬ 
danju Pravilnika Salezijanskih suradnika. 

ŠTO MISLE PAPE 

O SALEZIJANSKOM SURADNIŠTVU 
pijo ix. jednom prelatu: 

»Salezijanski su suradnici pozvani da podupru 
Crkvu i koriste čovječanstvu . Budući da se to po¬ 
dupiranje sastoji u odgajanju ugrožene mladeži, 
zato će s vremenom pristupiti ovom Savezu ne samo 
pojedine obitelji nego i cijela sela i gradovi . Zbog 
toga ih tako volim i svom snagom podupiremo 

leo xiii. sv. Ivanu Bosku: 

»Neću da budem samo suradnik, nego prvi surad¬ 
nik h 

DRUGOM ZGODOM : 

»Kad god razgovarate sa suradnicima, recite im, 
da ih od srca blagosiljam, i da je svrha njihovog 
Saveza : spriječiti propast mladeži i podupirati 
svom snagom Vašu Družbu da postigne cilj, koji 
si je stavila.« 

pijo x. don Rui, prvom nasljedniku sv. Ivana Bo- 

ska, 28. vili. 1904.: 

»Od srca i žarče nego ikada preporučamo Vašu 
ustanovu svim vjernicima, svim biskupijama, gra¬ 
dovima i župama sa željom da joj iskažu onu lju¬ 
bav, koja je ide, i da je svim silama podupiru . Po¬ 
znata je svrha Vaše Družbe, koja se bavi odgajanjem 
zapuštene i siromašne mladeži ... Zato će vjernici 
učiniti nadasve dobro djelo, ako se upišu u Savez 

salezijanskog suradništva . Oni će time koristiti sebi, 
umnožiti će i broj Vaše redovničke obitelji, i pomoći 
joj da učini što više dobra . ♦ 

benedikt xv* don Alberi, drugom nasljedniku sv. 
Ivana Boska, i. iii. 1917*: 

))Vidimo uspjehe i ne možemo se dosta načuditi 
apostolatu, što ga vrši Vaša Družba u Crkvi . *. 
Glavna je Vaša zasluga u tome, što ste shvatili 
potrebe današnjih dana i pronašli najizdašnija 
sredstva za borbu ... 

Posve je naravno da stoga želimo nek s dana na 
dan raste broj Vaših članova i suradnika, da tako 
pomoću Marije Pomoćnice zajednički uspješno ra¬ 
dite prema potrebama vremena .■ 

pijo xi. don Rinaldiju, trećem nasljedniku sv. 
Ivana Boska, u audijenciji 6. v. 1922.: 

»Puno očekujemo od Salezijanske družbe i stalno 
mislimo, kako bismo joj povjerili izvedbu nekojih 
svojih nacrta .« 

Salezijanskim pitomcima rimskoga zavoda dne 25 
vi. 1922: 

»O kako volim salezijanske suradnike l Odavno 
sam i ja suradnik . Od svega srca blagosivljem njih, 
njihove drage, njihovo djelo i nakane .« 


18 


L 

Postanak Saveza salezijanshih 
suradnika 

Prvi su pomagači sv. Ivana Boska — 
kao što on sam ističe u svom uvodnom li¬ 
stu — bili svećenici i svjetovnjaci. Sveće¬ 
nici su ispovijedali njegove dječake, i po¬ 
dučavali ih u vjeronauku, dok su ih svje¬ 
tovnjaci vježbali u sviranju, pjevanju i 
priređivanju nedužnih zabava. Zauzimali 
su se također za naučnike da ih uposle, a 
podupirali su Don Boska i novčano. 

Kasnije su uz gospodu počele podupi¬ 
rati Don Boska i vrijedne gospođe, koje 
su se skupljale oko Mame Margarite, i 
popravljale rubeninu i odijelo njegovih 
miljenika. 

B lo je i osoba, koje nijesu mogle lično 
doći u pomoć revnom apostolu mladeži, 
pa su ga podupirale svojim stalnim milo¬ 
darima. Broj je tih Don Boskovih prijate¬ 
lja sve više rastao u Turinu, pa i širom nje¬ 
gove domovine. 

»Bez vas ne bih bio mogao nikad ništa 
da učinim« — piše Don Bosko u svom 
oporučnom pismu svim svojim suradni- 

cima, i to posve ispravno, jer bez požrtvov¬ 
nih i plemenitih duša ne mole da opstoji 
nijedna dobrotvorna ustanova* 

Don Bosko je želio da duhovnim dobri¬ 
ma pokale zahvalnost svojim dobročini¬ 
teljima* Već godine 1845* poluči za pedese- 
toricu potpuno oprošten je na smrtnom času* 
Godine 1850* upiše ih u privremeno Dru¬ 
štvo sv* Franje Saleskoga. Napokon u pro¬ 
ljeću 1876* napiše Pravilnik, ode u Rim 
i zamoli sv* Oca Papu Pija IX* da odo¬ 
bri Savez Salezijanskih suradnika, i otvori 
mu bogatu riznicu oprošten ja svete Crkve* 
9* svibnja iste godine Sveti Otac udovolji 
njegovoj želji, odobri Savez i obdari ga 
brojnim duhovnim milostima* 

II* 


Svrha Saveza 

Prva je i glavna svrha Saveza salezijan¬ 
skih suradnika i suradnica lično posveće¬ 
nje članova* To nastoje postići pravim ka¬ 
toličkim životom i vršenjem djela milo¬ 
srđa, koja zasjecaju u djelokrug salezija- 
naca i Kćeri Marije Pomoćnice* Oni pro¬ 
širuju u sve slojeve ljudskog društva sa- 
lezijanski rad uopće, a osobito rad oko 
mladeži, koju treba istrgnuti iz ralja ne¬ 
prijatelja njihove sreće, to jest iz vjerskog 
neznanja i grijeha, iz osamijenosti i nerada, 
iz svake bijede* 

III. 


Uredba i vodstvo Saveza 

i* Suradnikom može postati svako, ko 
je navršio 16 godina, i ima čvrstu volju 
da vrši Pravila ovoga Saveza, 

Savez je prije svega namijenjen svjetov¬ 
njacima, no mogu se upisati u nj i svećenici, 
pojedini redovnici i redovnice, pa i redov¬ 
ničke obitelji. Ove se mogu bar moliti za 
uspješan rad Saveza, 

2, Savez se preporučuje blagonaklonosti 
Sv, Oca Pape, biskupa i župnika, te je u 
vjerskim stvarima posve ovisan o njima, 

3, Vrhovni je poglavar salezijanaca ujedno 
i poglavar Saveza, 

4, Ravnatelji salezijanskih zavoda mogu 
primati nove suradnike, ali će ime, prezime 
i adresu javiti također Vrhovnom pogla¬ 
varu da ih upiše u opći popis, 

5, U mjestima, gdje nema salezijanskog 
zavoda a imade najmanje deset suradnika, 
odredit će se povjerenik, po mogućnosti 
dušobrižnik dotičnog kraja ili koji uzoran 
katolički muž ili žena. Ovaj će povjerenik 
biti u pismenoj vezi s ravnateljem najbli¬ 

žeg zavoda ili s Upravom salezijanskog 
suradništva u Zagrebu, 

6, Svaki suradnik može, ako treba, i 
sam javiti središnjoj upravi Saveza ili 
Vrhovnom poglavaru Salezijanske družbe 
sve ono, što mu se čini shodno ili važno, 

7, Svaka se tri mjeseca ili i češće u 
Salezijanskom Vjesniku javlja suradnici¬ 
ma što se je naumilo, učinilo ili zaključilo. 
Na kraju svake godine javljaju se članovi¬ 
ma oni pothvati, koji bi se u slijedećoj 
godini imali osobito promicati. Ujedno 
se objavljuju i imena članova, koje je Go¬ 
spodin pozvao u vječnost, da ih se prepo¬ 
ruči u sv, molitve, 

8, Bar dvaput godišnje, i to na svetko¬ 
vinu sv, Franje Saleskoga, 29, siječnja, 
i na blagdan Majke Božje Pomoćnice, 
24, svibnja, svaki će ravnatelj ili povjere¬ 
nik skupiti suradnike, da ih potakne na 
pobožnost prema ovim nebeskim Zaštit¬ 
nicima, kako bi moleći njihovu pomoć 
mogli ustrajati u započetom djelovanju. 

Na ovim sastancima doprinose članovi 
prema mogućnosti svoje novčane priloge 
za potrebe Salezijanske družbe. 

IV. 


Međusobna veza 

Vezu među upravom i članstvom po- 
držaje » Salezijanski Vjesnih, ilustrovani 
list. On donosi naredbe i prijedloge o ra¬ 
znim oblicima katoličkog i salezijanskog 
apostolata, obavještava članove o nada¬ 
sve zanimljivom značaju i djelovanju sve¬ 
tog Utemeljitelja Don Boska i njegove 
odgojne metode, o uspjesima njegovih si¬ 
nova i kćeri u svim granama salezijanskog 
rada, a naročito još u stranim misijama. 

Osim toga Salezijanski Vjesnik širi što¬ 
vanje Majke Božje Pomoćnice, potsjeća 
članove na glavna oprošten ja, koja mogu 
dobiti u idućem razdoblju, i donosi imena 
pokojnih članova, da se živi pomole za 
njihove duše. 

Prvi je broj Salezijanskog Vjesnika iz¬ 
dan godine 1877, Danas izlazi u petnaest 
jezika, u preko milijun primjeraka zajedno. 

V, 


Dužnosti 

Članovi Salezijanske družbe smatraju 
suradnike svojom braćom u Kristu, Zato 
će se obraćati njima za pomoć, kad god. bi 
ovi mogli nešto doprinijeti slavi Božjoj 
i spašavanju duša. 

Svi će dakle članovi, kao djeca istog 
nebeskog Oca i braća u Kristu, nastojati 
da vlastitim doprinosima ili darovima, 
što ih sakupe od dobrih ljudi, proširuju 
ili podupiru rad ovog Saveza, 

Suradnici nemaju nikakve stalne nov¬ 
čane obveze, nego će mjesečno ili godiš¬ 
nje darovati koliko im dopuštaju prilike 
i koliko ih potiče njihovo srce. 

Napomena! Premda toplo preporučamo su¬ 
radnicima da zbog velikih duhovnih koristi 
koje mogu dobiti, točno vrše ova Pravila , 
ipak radi umirenja savjesti izjavljujemo, da 
vršenje ovih Pravila ne veže pod nikakvim 
grijehom, ni malim ni smrtnim, osim ako 
je koja stvar već zapovijeđena ili zabranjena 
Božjim ili crkvenim zapovijedima , 

VL 


Pobožne vježbe 

Propisano je: 

ako suradnici hoće da postignu sveta opro- 
štenja, podijeljena Salezijanskoj družbi, tre¬ 
ba da mole svaki dan na nakanu sv. Oca 
Pape Oče naš, Zdravo Marija i Slava Ocu sa 
sazivom: Sveti Franjo Saleski, moli za nas! 

Preporučuje se suradnicima: 

a) da češće pristupaju sv. Ispovijedi i 
Pričesti, 

b) da obave svake godine duhovne vje¬ 
žbe od nekoliko dana, a posljednjeg dana 
u mjesecu ili na koji drugi dan neka obave 
)>Vježbu za sretnu smrt«, to jest: neka se 
ispovjede tako sabrano i pričeste s ozbilj¬ 
nim osjećajem kao da to čine posljednji put 
u životu (svaki put potpuno oproštenje), 

c) budući^da je njihov život u vezi s oso¬ 
bama, koje žive u redovničkoj zajednici, to 
im se preporučuje jednostavnost u odijeva¬ 
nju, u uređaju kuće i u hrani, umjerenost u 
govoru, savjesno vršenje staleških dužnosti, 
i da osobama, koje su im podređene, pruže 
priliku da svetkuju nedjelju i blagdane. 




VII. 


Suradnja 

Način je suradnje mnogostruk. Ipak ga 
možemo podijeliti na ovih pet vrsta : 

A) MOLITVA I ŽRTVA 

Bez molitve ne postizavamo ništa. Tra¬ 
žiti pomoć i Božji blagoslov jest milosti¬ 
nja, koju može svatko udijeliti. Ovu milosti¬ 
nju molitve neka dijele osobito oni, koji ne 
mogu dati druge. Neka izmole danomice ko¬ 
ju molitvicu, ili što je još bolje neka prikažu 
Bogu jedan dio svojih dobrih djela i patnja 
za sve one, koji se u velikoj salezijanskoj 
obitelji trude oko širenja slave Božje. 

B) LIČNI RAD 

Oni, koji stanuju u blizini salezijanskog 
zavoda, mogu pomoći: 

1. šivanjem i popravljanjem rublja i 
odijela pitomaca, 

2. izrađivanjem i brigom oko crkvenog 
rublja i ruha, 

3. organiziranjem predavanja, dobro¬ 
tvornih zabava, pretstava, čajanki, tom¬ 
bola, sajmova itd... 

Osobito se široko polje rada pruža su¬ 
radnicima kod otvaranja i upravljanja ora¬ 
torija ili skloništa. Tu mogu pokapati 
svoju inicijativu u obučavanju vjeronauka, 
tjelovježbe, glazbe i pjevanja, u osnivanju 
omladinskih društava, u namještanju na¬ 
učnika i besposlenih omladinaca, itd.... 

C) POTPORE 

1. Novčane 

Preporučuje se suradnicima: a) da se 
prigodom kakvog svečanog ili radosnog 
događaja u obitelji pobrinu za prehranu 
jednog pitomca kroz cijeli dan ili bar pola 
dana u najbližem šalećijanskom zavodu, 

b) posinovljenje jednog siročeta ili omo¬ 
gućen je školovanja jednog »kasnog svećenič¬ 
kog zvanja «, to jest mladića, koji bilo iz 
kojeg razloga nije mogao ići u škole u 
mlađim godinama, 

c) uzdržavanje katehiste ili svećenika 
u misijskim krajevima, te krštenje kojega 
pogančeta na ime što ga suradnici sami 
odaberu, 

d) uzdržavanje jednog djeteta u feri¬ 
jalnoj koloniji itd. 

2. U naravi 

Suradnici mogu podupirati Družbu time, 
da joj poklone ili sakupljaju po selima 
živežne namirnice, kućni namještaj, suvi¬ 
šno ili rabljeno odijelo i rublje, rabljene 
marke, vjerske i druge dobre knjige. 

D) PROPAGANDA 

Ona se sastoji u tome, da suradnici 
upoznaju i druge sa životom sv. Ivana 
Boska, s njegovim ustanovama i sa svrhom 
Saveza. To mogu postići: 

1. širenjem Salezijanskog Vjesnika, tra¬ 
ženjem novih suradnika i dobrotvora i 
vođenjem evidence o starima, 

2. traženjem zakašnjelih svećeničkih zva¬ 
nja i upoznavanjem muške mladeži sa sa- 
lezijanskim zavodima, a ženske sa zavodi¬ 
ma Kćeri Marije Pomoćnice. 

3. širenjem štovanja Majke Božje, Po¬ 
moćnice kršćana, i njezine devetnice, koju 
je Don Bosko toliko obavljao i preporu¬ 
čivao. 

E) APOSTOLAT 

I. Vjersko socijalni rad 

1. Neka salezijanski suradnici pojedi¬ 
načno i zajedno podupiru razvitak vjer¬ 
skog života svim onim sredstvima, koja 
im svjetuje djelotvorna i razborita revnost, 
a naročito dobrim primjerom. 

2. Neka podupiru vjersko-socijalni rad 
u svojoj okolini: neka organiziraju ili bar 
podupiru pučke tečajeve za poučavanje 
omladine i odraslih u vjerskim istinama, 
naročito u onim krajevima, gdje vlada 
veća mlakost ili odvratnost prema vjer¬ 
skim stvarima ili nedostaje novčanih sred¬ 
stava za dobru stvar; neka podupiru ak¬ 
ciju za svetkovanje nedjelje, za istrijeblji- 

vanje psovke i nedostojnih razgovora, za 
učvršćenje vjersko-moralne odgoje; neka 
se uopće po primjeru Don Boska late 
svakojakog apostolata, što ga traže kra- 
jevne prilike* 

3* Neka šire »Udruženje štovatelja Ma¬ 
rije Pomoćnice«, mjesečnu pobožnost Ma¬ 
rije Pomoćnice svakog 24* dana u mjese¬ 
cu, i gdje je moguće, neka tom zgodom obave 
i mjesečnu duhovnu obnovu, ili — kako 
don Bosko veli — »Vježbu za srećnu smrt«* 
4* Neka organiziraju i svetkuju »Papin 
dan«* 

II. Rad za svećenička i redovnička 
Evanja 

1* Neka se salezijanski suradnici mole sami, 
a preporučuju i drugim da se mole Bogu, 
za dobra svećenička zvanja* 

2. Neka se zauzmu za dječake, koji po¬ 
kazuju znakove svećeničkog zvanja* Neka 
ih odvraćaju od slabih knjiga i drugova, 
te im svjetuju čestu sv* Ispovijed i Pri¬ 
čest, da lakše sačuvaju kraljicu svih kre¬ 
posti, sv* čistoću; neka ih smjeste u obli¬ 
žnje salezijanske zavode ili ih preporuče 
svećenicima, koji bi im mogli pomoći* 

3* Neka i sami velikodušno podupiru 
takve mladiće, i nađu drugih dobrotvora 
da im omoguće učenje sjećajući se Don 
Boskovih riječi: »Znajmo da dajemo Cr¬ 
kvi veliko blago, kad se zauzimamo za 
jedno svećeničko zvanje* Svejedno je, da li 

je to zvanje za koju biskupiju, za vanjske 
misije ili za koji red, uvijek je veliko bla¬ 
go, što smo ga poklonili Isusovoj Crkvi*« 
4* Neka šire »Ustanovu Marije 
Pomoćnice za zakašnjela zvan j a«* 
5* Neka podupiru i druge ustanove za 
odgoju domaćeg ili misijskog klera, tako 
na primjer : študijske zaklade ili fundacije, 
adoptacije sjemeništarca iz misijskih po¬ 
krajina, i »Zakladu Don Bosko- 
v a fond a« za odgoju salezijanskih 
zvanja u Hrvatskoj* 

6* U Salezijanskoj družbi osim svećenika 
postoje i braća laici, koje Don Bosko na¬ 
zivlje »koadjutorima« (subraća pomoćnici)* 
Ovi ne nose nikakvog redovničkog odijela, 
a vrše najrazličitije službe salezijanskog 
apostolata: mogu biti profesori, inžiniri, 
učitelji osnovnih ili stručnih škola, majstori 
zanatlijskih škola, knjižničari, poslovođe, 
vratari itd* U samoj Družbi uživaju sva 
ista prava kao svećenici* 

Ako suradnici nađu dobrih mladića, koji 
ne osjećaju poziv za svećeničko zvanje, pa 
i takove, koji nisu sposobni za više nauke, 
a žele posvetiti svoj život Bogu u redov¬ 
ničkom staležu, neka ih upute salezijancima* 

III. Apostolat dobre štampe 

1* Neka agilno surađuju u pokretima, 
koje preporučuju Sv* Otac Papa i biskupi 
za proširenje dobre štampe* 

2. Neka ne kupuju i ne čitaju časopisa, 

revija ili knjiga, koje nisu dobre ; brižno* 
neka pase, što se čita u njihovoj kući* 

3* Neka se pretplate na dobar časopis, 
tjednik ili mjesečnik, neka ga preporuče i 
daju čitati i drugim poznatim i prijateljima* 
4* Neka promiču besplatno raspačava- 
nje knjižica vjerskog i ćudorednog sadr¬ 
žaja* Neka sarađuju kod ustanovljavanja 
i poslovanja pučkih vjerskih knjižnica* 
5* Neka razborito i marljivo promiču 
širenje dobrog i zatiranje bezvjerskog štiva* 

IV. Rad za prosvjetu omladine 

i* Neka svuda promiču posjećivanje krš¬ 
ćanskog nauka, podizanje i poslovanje omla¬ 
dinskih domova i vjerskih organizacija uopće* 
2* Neka podupiru kršćanske domove, za¬ 
vode i ustanove, koje se bave odgojem 
dječaka i djevojaka na vjerskoj podlozi* 
3* Neka oprezno a ipak redovno podu¬ 
piru sve ustanove, koje se bave odgojem 
mladih radnika, đaka, muževa i žena* 
Takve ustanove jesu: razna prosvjetna i 
karitativna društva, knjižnice, čitaonice, 
tečajevi, predavanja o socijalnim, ćudored¬ 
nim i vjerskim pitanjima, konferencije i 
ankete, namještanje radnika, služavki, briga 
za iseljenike, itd* 

4* Neka se suradnici lično približe si¬ 
romašnijoj i zapuštenijoj djeci, neka se 
brinu za njih, osobito za njihov vjerski 
odgoj, i, ako je potrebno, neka ih smjeste 
u kakav dobar zavod* 

VIII* 


Duhovne koristi 

Odobrenjem sv* Oca Pape Pija X* sveta 
je Kongregacija za oprošten ja podijelila 
Salezijanskoj družbi oprošten ja i povlas¬ 
tice, koje su nabrojene u slijedećem popisu* 

Da suradnici, i svećenici, redovnici i 
laici dobiju ta oprošten ja, treba da osim 
običnih uvjeta za dobivanje oproštenja 
izmole na nakanu sv* Oca Pape svaki 
dan jedan Oče naš , Zdravo Marija i Slava 
Ocu s dodatkom: »Sveti Franjo Saleski , 
moli za nas!« (2* x* 1904*)* 

UPUTA ZA DOBIVANJE OPROŠTENJA 
Za dobivanje oproštenja treba: 

i*posvećujuća milost, to jest 
da nemamo teškoga grijeha, 

2* n a k a n a da želimo dobiti oproš¬ 
ten je* Ta se nakana može učiniti u jutro 
za cijeli dan* 

3* propisani način, to jest da 
ispunimo obične uvjete za dobivanje opro¬ 
štenja, a ti su : 

a) S v e t a I s p o v i j ed, 

b) Sveta Pričest, 

c) Molitva na nakanu S v. Oca 
Pape, 

d) Pohod crkve ili javne ka¬ 
pele* 

Napomena : 

a) Sv. se ispovijed, propisana »za dobiva- 
nje oprošten ja«, može obaviti i u tjednu 
prije blagdana ili poslije blagdana, a sv. 
se Pričest može primiti u tu svrhu i dan 
prije blagdana ili koji god drugi dan u 
tjednu iza blagdana. (Kan. 931, 1). 

Ko se redovito ispovijeda svakih četr¬ 
naest dana i pričešćuje barem pet puta 
sedmično, udovoljio je uvjetu sv. ispovijedi 
i Pričesti kod svih navedenih oprošten ja. 
(Kan. 931, 3). 

b) Ako je za dobivanje oprošten ja pro¬ 
pisana molitva, nije dosta da ta molitva 
bude mislena, nego je treba izmoliti usmeno. 
Ako nije naznačena određena molitva na 
nakanu sv. Oca, može se odabrati usmena 
molitva koja se hoće (Kan. 934), pa je do¬ 
voljan samo jedan Oče naš, Zdravo Ma¬ 
rija i Slava Ocu. (20. ix. 1933.) 

c) Ako je za različna oprošten ja propi¬ 
san pohod crkve s molitvom na nakana 
sv. Oca Pape, treba da se taj pohod i moli¬ 
tva izvrši toliko puta koliko se raznih 
oprošten ja želi dobiti. 

d) Ko iz opravdanog razloga ne bi mogao 
da ispuni koje djelo za dobivanje oprošten ja, 
neka se obrati ispovjedniku da mu promi¬ 
jeni to djelo u nešto drugo. (Kan. 935.) 

A) OPROŠTEN JA ZA SALEZIJANSKE 
SURADNIKE 

I. Oproštenje posvećenim radom 

6. lipnja 1922. primio je Sv. Otac Papa 
Pijo XI. u audijenciju Vrhovnog poglavara 
Salezijanske družbe Filipa Rinaldija, i po¬ 
dijelio mu samo naustice ovu vanrednu bla¬ 
godat: »Kad god salezijanci , Kćeri Marije 
Pomoćnice , salezijanski pitomci i bivši pitomci y 
suradnici i suradnice uz koji rad pobožno uz¬ 
dahnu , makar i samo u misli (na pr. Isuse, mi¬ 
losrđe !... Marijo, pomozi mi!... itd.), do¬ 
bivaju svaki put oproštenje od 400 dana , 
a jedamput na dan potpuno oprošte- 
nje , koje se može namijeniti i dušama u 
čistilištu ♦« 

II. Oprošten ja pod običnim uvjetima 

I. Potpuna oproštenja: 

a) na dan upisa u Savez salezijanskih 
suradnika, 

b) na dan, kad se suradnik ili suradnica 
prvi put posveti presv. Srcu Isusovu, 

c) u času smrti, ako iza ispovijedi i Pri¬ 
česti ili bar savršenog pokajanja zazove 
glasno ili bar srcem presveto Ime Isusovo, 

d) svaki put, kad obavlja osamdnevne 
duhovne vježbe, 

e) jedamput u mjesecu u koji god dan 
suradnik ili suradnica hoće, 

/J na dan, kad obavlja »Vježbu za sreć- 
nu smrt«, 

g) na dan, kad pribiva mjesečnom sa¬ 
stanku salezijanskih suradnika, 

h) jedanput mjesečno, ako svaki dan 
izmoli šest puta Oče naš, Zdravo Marija, 
Slava Ocu na nakanu Sv* Oca Pape (22. 
IV. 1933.) 

i) na razne svetkovine, a te su : 
NEPOMIČNE : 


Januar : 1* Nova godina, 

2* Presv* Ime Isusovo, 

6* Sveta Tri Kralja, 

18* Stolica sv. Petra u Rimu, 
23* Zaruke BL Djevice Marije, 
25* Obraćenje sv* Pavla, 

29. Sv* Franjo Saleski* 

Februar : 2. Svijećnica, 

22. Stolica sv* Petra u Antiohiji* 
Mart: 25* Blagovijest* 

Maj : 3* Našašće sv* Križa, 

8* Ukazanje sv* Mihovila 
Arkanđela, 

24* Marija Pomoćnica kršćana* 
Juni: 24* Sv* Ivan Krstitelj, 

30* Spomen sv* Pavla, apostola* 
Juli: 1* Dragocjena Krv Isusova, 

2« Pohođenje BI* Djevice Marije, 
16* Karmelska Gospa* 

August: 6* Preobraženje Gospodinovo, 

15* Uznesenje BI* Djevice 
Marije, 

16* Sv* Rok* 

Septembar: 8* Rođenje BI* Djevice Marije, 

Septembar 12* Ime Marijino, 

14* Uzvišenje sv* Križa, 

15* Sedam žalosti BI* Djevice 
Marije, 

29* Posveta sv* Mihovila 
Arkanđela* 

Oktobar : 7* Svetkovina sv* Krunice, 

11* Materinstvo BI* Djevice 
Marije, 

16* Čistoća Marijina* 

Novembar 21* Prikazanje BI* Djevice 
Marije, 

22* Sv. Ćecilija* 

Decembar: 8* Bezgrešno Začeće, 

25* Božić* 

Blagdan zaštitnika crkve* 

POMIČNE : 

Sveta obitelj (I. nedjelja poslije Bogo- 
javljenja), 

Sedam žalosti BI* Djevice Marije (petak 
poslije Gluhe nedjelje), 

Cvijetnica, 

Uskrs, 

Spasovo, 

Duhovi, 

Presveto Trojstvo, 

Tijelovo, 

Prečisto Srce Marijino* 

2. Nepotpuna oproštenja 

a) Sedam godina i sedam če- 
trdesetnica: 

kad god suradnik ili suradnica skrušenim 
srcem obnovi posvetu presv. Srcu Isusovu ; 

svaki put, kad koga uče posluživati kod 
sv. Mise ; 

svakog korizmenog petka, ako izmole 
u spomen muke Božanskog Spasitelja pet 
puta Oče naš, Zdravo Marija, Slava Ocu. 

b) Deset godina svaki put, kad 
izmole šest puta Oče naš. Zdravo Marija i 
Slava Ocu na nakanu Sv. Oca Pape. 

c) Tri stotine dana svaki put, kad 
skrušenim srcem (savršeno pokajanje) obave 
kakvu pobožnost ili vrše koje dobro djelo. 

III. Stajališna oproštenja 

Od davnina vlada pobožni običaj da se u Rimu po¬ 
hode tako zvane stajališne crkve, u kojima se štuju 
moći svetaca, naročito svetih mučenika. Na stanovite 
su dane u godini polazili onamo vjernici, svećenstvo, 
pa i Papa. Ta je pobožnost potakla Papu sv. Grgura 
Velikog da odredi koje se crkve imadu posjećivati ne 
samo u korizmi, nego i na druge dane godine. Te je 
crkve i dane naznačio u Rimskom Misalu. 

Da potaknu vjernike na pohađanje ovih crkava u 
određene dane, podijelili su im sv. Grgur i njegovi 
nasljednici razna oproštenja, koja je ponešto promije¬ 
nio Sv. Otac Pijo XI. (Dekr. sv. Penit. 12. iv. 1932). 

Ta su oproštenja : 

a) Potpuno oproštenje, koje vjernici mogu 
dobiti, ako ispovjeđeni i pričešćeni pohode stajališnu 
crkvu u određeni dan, i tamo prisustvuju javnim po- 
božnostima, koje se ondje vrše ujutro ili uveče prema 
običaju ili odredbi biskupa, i mole ondje na nakanu 
Sv. Oca Pape. 

b) Potpuno oproštenje, koje vjernici do¬ 
bivaju u određene dane, ako ispovjeđeni i pričešćeni 
pohode te crkve preko dana, kad se tamo ne vrše ni¬ 

kakve javne pobožnosti. Tada za dobivanje oprošte¬ 
nja treba da izmole : 

Pet puta Oče naš , Zdravo Marija i Slava Ocu pred 
Presvetim Oltarskim Sakramentom, 

Tri puta Oče naš, Zdravo Marija, i Slava Ocu pred 
svetim moćima izloženim na štovanje. 

Jedanput Oče naš, Zdravo Marija i Slava Ocu na 
nakanu Sv. Oca Pape. 

cj Oproštenje od 10 godina, koje vjer¬ 
nici mogu dobiti, ako samo pohode stajališnu crkvu, 
i tamo bar sa savršenim pokajanjem izmole spomenute 
molitve. 

Na stajališne dane mogu dobiti salezi- 
janski suradnici i suradnice po svem svijetu, 
gdje nema stajališnih crkava, potpuno ista 
oproštenja, ako pohode koju god crkvu 
ili javnu kapelu (ako žive u zajednici, 
kapelu te zajednice), i ondje izmole moli¬ 
tve navedene pod b) s tom razlikom da 
tri puta Oče naš, Zdravo Marija i Slava 
Ocu izmole pred kojom god slikom mjesto 
pred svetim moćima. 

Stajališni dani 

1. Nova godina, Sv. Tri Kralja i Spa- 
sovo, 

2. Sve adventske nedjelje, sedamdeset- 
nica, šezdesetnica, pedesetnica, 

3. Svi kvatreni i prosni dani, 

4. Svi dani od 24. do 28. decembra, 

5. Svi dani u korizmi i uskršnjoj osmini, 
to jest od Čiste srijede do Bijele nedjelje 
(Malog Uskrsa), 

6. Svi dani od subote uoči Duhova do 
subote uoči Presvetog Trojstva. 

(Ukupno dakle 90 dana u godini). 

Sva se dosad navedena opro¬ 
šten ja osim onog u smrtnom 
času mogu namijeniti dušama 
u č i s t i 1 i š t u* 

IV. Oprošten ja vezana uz pohod 
salezijanskih crkava 

!♦ Salezijanski suradnici i suradnice, koji 
ispovjeđeni i pričešćeni pohode salezijansku 
crkvu ili kapelu, i ondje mole na nakanu 
Sv* Oca Pape, mogu dobiti potpuno opro- 
štenje : 

a) na blagdan sv* Franje Saleskog (29- 
siječnja), 

b) na blagdan Marije Pomoćnice krš¬ 
ćana (24. svibnja), 

c) na blagdan Zaštitnika dotične salez* 
crkve* 

Vrijeme, određeno 2a taj pohod, jest od 
podne uoči naznačenog dana, do ponoći 
toga dana* 

2* Suradnici dobivaju i mnoga nepot¬ 
puna oprošten ja koliko god puta i u koje 
god vrijeme pohode koju salezijansku crkvu 
ili kapelu* 

B) POVLASTICE 

I. Svećenicima: 

1* Sve su mise, koje se govore za pokojne 
suradnike, privilegirane u svako vrijeme i na 
svakom mjestu, čitao ih koji god svećenik* 

2* Svećenici - suradnici uživaju lično in- 
dult privilegiranog oltara tri dana u tjednu. 

ako već nisu primili slični indult za koji 
drugi dan* 

3* Svećenici - suradnici, koji vrše službu 
dijecezanskog upravitelja, a imaju juris¬ 
dikciju i dozvolu od svog biskupa, mogu : 

a) blagosivati krunice, križeve, raspela, 
kipove i medaljice, podijeljujući im »apo¬ 
stolsko oproštenje« svugdje osim u Rimu, 
privatno u svako vrijeme a javno u ad¬ 
ventu, korizmi i za vrijeme misija ili du¬ 
hovnih vježbi* Mogu podijeliti krunicama 
i oproštenje sv* Brigite* Ovaj se blagoslov 
podijeljuje unico signo crucis (dekr* 11* 
iv* 1840* i 7* 1* 1843*; 

b) umirućim vjernicima, koji ispune od¬ 
ređene uvjete dijeliti »apostolski blagoslov« 
s potpunim oprostom ; 

c) na svršetku adventskih i korizmenih 
propovijedi i na zaključku misija i duhovnih 
vježbi dijeliti s raspelom papinski blagoslov, 
skopčan s potpunim oproštenjem, svima 
vjernicima, koji su, ispovjeđeni i pričešćeni, 
prisustvovali posljednjoj propovijedi, i za 
vrijeme spomenutih pobožnosti slušali bar 
pet govora* 

II. Svjetovnjacima: 

a) Suradnici, koji zbog bolesti ili sla¬ 
bosti ne mogu lako da izlaze iz kuće, do¬ 
bivaju oprošten ja skopčana s pohodom 
crkve, ako mjesto pohoda crkve izmole 
kod kuće pet puta Oče naš, Zdravo Ma¬ 
rija, Slava Ocu* 

b) Suradnici, koji žive u mjestu, gdje 
nema salezijanske crkve ni kapele, mogu 
dobiti oprošten ja, vezana uz pohod sale- 
sijanskih crkava, ako pod istim uvjetima 
pohode župnu crkvu svoga mjesta s naka¬ 
nom da žele dobiti oproštenja salezijanskih 
crkava, 

c) Suradnici, koji žive u zajednicama, 
na pr. u sjemeništima, u zavodima itd., 
mogu dobiti sva oproštenja, podijeljena 
salezijanskim suradnicima i salezijanskim 
crkvama, ako pod istim uvjetima i nakanom 
pohode crkvu ili kapelu svoga zavoda. 

C) DRUGA DUHOVNA DOBRA 

i. Suradnici i dobrotvori Salezijanske 
družbe su dionici svih misa, molitava, de- 
vetnica, trodnevnica, duhovnih vježbi, pro¬ 
povijedanja, katehizacija i svih djela krš¬ 
ćanske ljubavi, što ih obavljaju salezijanci 
širom svijeta. 

a* Dionici su svaki dan i jedne svete 
mise i svih molitava, koje se obavljaju u 
bazilici Marije Pomoćnice u Turinu s na¬ 
kanom da se izmoli blagoslov za sve du¬ 
hovne i tjelesne dobročinitelje Družbe i 
Za njihove obitelji. 

3. Na dan iza blagdana sv. Franje Sa- 
leskog svi salezijanci - svećenici, pa i svi 
svećenici - suradnici čitaju sv. Misu za 
pokojne članove salezijanske obitelji. Os¬ 
tali suradnici neka se na tu nakanu priče- 
ste i izmole treći dio sv. krunice. 

4. Ako bi koji član obolio, neka se smje¬ 
sta obavijesti salezijanski poglavar, da 
odredi posebne molitve za bolesnika. Isto 
neka se učini i u slučaju smrti kojega su¬ 
radnika. 

Štovanje Marije Pomoćnice 
kršćana 

Štovanje Marije Pomoćnice kršćana nije 
uveo Don Bosko. Već trista godina prije 
rođenja malog pastira iz Bekija štovali su 
kršćani Majku Božju pod naslovom Po¬ 
moćnice kršćana, i to od one slavne pomor¬ 
ske bitke kod Lepanta (7. x. 1571.). 

U ono su vrijeme Turci držali u vlasti 
dobar dio naših krajeva i gotovo cijelu 
Mađarsku, otok Rod i jedan dio talijanske 
obale. Ugrožavali su čitavi zapad. Na čelu 
male vojske, sakupljene na poziv Pape Pija 
V,, Don Ivan Austrijski navali u grčkim 
vodama na silnu tursku flotu, Pošli su u 
boj ispovjedivši se i pričestivši i kličući: 
»Živjela Marija !« Poraz Turaka bio je stra¬ 
šan : 40,000 mrtvih i gubitak 224 ratna 
broda, 

Pijo V, je naredio da se u spomen ove 
slavne pobjede kršćana uvrsti u lauretanske 
litanije zaziv Marija, Pomoćnice kršćana, 
moli za nas !« 

100 godina kasnije (1683,) bili su Turci 
pod Bečom, I onda je Papa Inocent XI, 
stavio u ruke Marije Pomoćnice stvar 
kršćana, koji nisu imali nikoga, da ih brani, 

osim neznatne vojske poljskoga kralja Ivana 
Sobjeskoga. Sobjeski pobijedi Turke, Jedan 
njegov časnik — vojvoda bavarski — za¬ 
molio je i dobio dopuštenje da u Miinchenu 
utemelji Bratovštinu Marije Pomoćnice 
kršćana. Ova je bratovština dobila mnoge 
povlastice. 

No svetkovina Marije Pomoćnice još 
nije imala određenog datuma u kalendaru 
katoličke Crkve, Uveo ga je Papa Pijo VII, 
u znak zahvalnosti što se vratio u Rim iza 
svojih godina zatočen ja u Fonteneblou, i 
to 24* svibnja. 

Dekret Pija VII, datiran je 15, rujna 
1815, Mjesec dana prije toga rodio se 
Don Bosko u jednom čednom zakutku 
Pijemonta, Njega je Providnost odredila 
da bude gorljivim apostolom ove pobož- 
nosti, koju su dotada premalo poznavali. 
Širenje ove pobožnosti smatrao je zadaćom 
svoga života, i može se reći da je u tome 
potpuno uspio. Osobito u svom svećenič¬ 
kom životu radio je mnogo na tom. Nekoga 
dana godine 1863. reče salezijancu Ivanu 
Kaljeru, budućem kardinalu : »Blažena Dje¬ 
vica želi da je odsada napose štujemo pod 
imenom Pomoćnice kršćana. Živimo u teš¬ 
kim vremenima, i zaista trebamo Njezinu 
pomoć da branimo i očuvamo kršćansku 
vjeru«. 

Od toga je dana svetac činio bezbroj 
čudesa u ime Marije Pomoćnice kršćana, i 
zbog toga je sav svijet hrlio k njemu. 

Ta je čudesa postizavao osobito Blagoslo¬ 
vom Marije Pomoćnice, Njezinim medalji- 
cama a naročito Njezinom devetnicom. 

Jedno od prvih njegovih čudesa jest 
svetište Marije Pomoćnice u Turinu, kome 
je položio temeljni kamen 27* travnja 
1865*, a posvećeno je 9* lipnja 1868* Zapo¬ 
čeo je gradnju tog velebnog svetišta u 
čast svoje Gospe sa svotom od 8 soldi 
(80 para), a stajalo ga je oko milijun lira 
(preko 2 milijuna dinara)* Glavni oltar resi 
prekrasna slika Majke Božje, okružene 
mnoštvom svetaca, kako ju je vidio Don 
Bosko u svoja tri viđenja 1845* 

Sveti je Ivan Bosko uvijek naglašivao 
ono, što i danas ponavljaju njegovi sinovi: 
»Za sve što god imamo, treba da zahvalimo 
Majci Božjoj Pomoćnici*« 

»Doći će vrijeme — piše Don Bosko u 
jednom svom djelcu — kad će svaki dobar 
kršćanin uz presveti Oltarski Sakramenat 
i presveto Srce Isusovo najradije zazivati 
Majku Božju Pomoćnicu* Ova pobožnost 
ima da sipa rosu Marijinih milosti, na zem¬ 
lju* Zbog toga će je sve više voljeti i širiti*« 
Neka dakle salezijanski suradnici i su¬ 
radnice nastoje da što više šire štovanje 
Majke Božje Pomoćnice, i neka i sami 
zazivaju Mariju Pomoćnicu u svim svojim 
potrebama* 


46 


Devetnica u čast Marije Pomoćnice 
kršćana 

1. Moli devet dana po triput Oče naš. 
Zdravo Marija i Slava Ocu s uzdahom : 
Budi svaki čas hvaljen i slav¬ 
ljen presveti Božanski Sa¬ 
kramenat* — Moli zatim triput Zdravo 
Kraljice sa zazivom :Marijo, Pomoć¬ 
nice kršćana, moli za nas! 

2* Ispovjedi se i pričesti u to devet dana* 

3* Daruj, ako možeš, prema svojim sred¬ 
stvima za Don Boskova djela, i obećaj 
da ćeš po mogućnosti objaviti primljenu 
milost u Salezijanskom Vjesniku* 

Don Bosko je preporučivao ovu devet- 
nicu i rekao : »Uzdajte se neograničeno u 
euharistijskog Isusa i u Mariju Pomoćnicu, 
pa budite uvjereni da će vam Presveta 
Djevica udijeliti milost koju molite od Nje 
ili možda drugu milost, važniju i korisniju 
za vas*« 

Posvetna molitva Mariji Pomoćnici 
kršćana 

Presveta i bezgrešna Djevice Pomoćnice, 
mi Ti se potpuno posvećujemo i obećajemo, 
da ćemo uvijek raditi na veću slavu Božju 
i za spas duša* 

Molimo Te, svrni milostivi svoj pogled 
na Crkvu, na njezinog uzvišenog Poglavara, 
na svećenike i misionare, na salezijansku 
obitelj, na naše rođake i dobročiniteljeva 


47 





omladinu, koja je povjerena našoj brizi,, 
na uboge grešnike, na umiruće i na duše 
u čistilištu. 

Nauči nas, o premila Majko, kako da 
prisvojimo kreposti našega svetog Uteme¬ 
ljitelja, naročito anđeosku čednost, du¬ 
boku poniznost i žarku ljubav* 

Daj, o Marijo Pomoćnice, da Tvojim 
jakim zagovorom pob jedimo neprijatelje 
svoje duše u životu i na smrti, te se sasta¬ 
nemo sa svetim Ivanom Boskom uza Te 
na nebesima, Amen, 

Blagoslov osobe na čast BI. Djevice 
Marije pod imenom Pomoćnice 
kršćana i s Njezinim zazivom 

Svećenik obučen u kotu i bijelu stolu reče: 
R. Pomoć je naša u imenu Gospodina, 

O, Koji stvori nebo i zemlju. 

Zdravo Marija,,, 

Ant , Pod Tvoju se obranu utječemo, 
sveta Bogorodice, ne prezri naših molita¬ 
va u potrebama našim, nego nas vazda 
izbavljaj od svih pogibli. Djevice slavna i 
blagoslovljena, 

R , Marijo, Pomoćnice kršćana, 

O. Moli za nas, 

i?. Gospodine, usliši molitvu moju, 

O, I vapaj moj k Tebi da dođe, 
i?. Gospodin s vama, 

O, I s duhom tvojim. 

Pomolimo se. 

Svemogući vječni Bože, koji si sudjelo¬ 
vanjem Duha Svetoga pripravio tijelo i 
dušu slavne Djevice Majke Marije, da bude 
dostojno prebivalište Sinu Tvojemu, daj, 
da nas Ona, koje se s radošću spominjemo, 
svojim blagim zagovorom izbavi od sadaš¬ 
njih zala i od vječne smrti. Po istom Kristu 
Gospodu našem. 

O. Amen. 

I poškropi blagoslovljenom vodom osobu , 
koja se ima blagosloviti . 

Blagoslov Boga svemogućega Oca i Sina 
f i Duha Svetoga sašao na te (vas) i ostao 
vazda. 

O. Amen. 

Oporučno pismo Sv. Ivana Boska 
salezijanskim suradnicima 
i suradnicama 

Dragi moji dobročinitelji i dobročini- 
teljice ! 

Osjećam da se dan moga života naginje 
kraju, i da nije daleko čas, kad ću i ja mo¬ 
rati da se pokorim općem zakonu smrti, 
da siđem u grob . 

Ali prije nego se zauvijek rastanem s va¬ 
ma na ovoj zemlji, srce me silno nuka da 
vam iskažem duboku zahvalnost za sve ono 
što ste učinili . 

Vi ste mi pomogli da kršćanski odgojim 
i dovedem na put kreposti i rada toliko siro¬ 
mašnih dječaka, da tako budu na veselje 
svojoj porodici, na korist čovječanstvu i sa¬ 
mim sebi, a nada sve da spasivši svoje duše 
postignu vječnu sreću . 

Bez vaše bih pomoći sam učinio malo ili 
čak nimalo ♦ A vašom smo pomoći uz milost 
Božju osušili mnogu suzu i spasli mnogu 
dušu ♦ Vašom smo pomoći otvorili mnoga 
odgajališta i skloništa, gdje su našli svoj 
dom na hiljade sirota, koje smo oslobodili 
od zapuštenosti, spasli od pogibelji bez- 

vjerstva i nećudoređa te ih dobrim odgojem, 
radom i naukom izgradili kao dobre kršćane 
i poštene građane ♦ 

Vašom smo pomoći ustanovili misije u 
najdaljim stranama svijeta, u Patagoniji i 
Ognjenoj Zemlji, i poslali na stotine apo¬ 
stolskih radnika, da šire i obrađuju Gospo¬ 
dinov vinograd ♦ 

Vašom smo pomoći podigli tiskare u ra¬ 
znim mjestima i krajevima, i razbacali u 
mase naroda na milijune knjiga i listova, 
kojima je svrha da brane istinu, pobuđuju 
pobožnost i čuvaju morah 

Vašom smo pomoći sagradili mnogo cr¬ 
kava i kapela, gdje će kroz vjekove do konca 
svijeta oriti s dana na dan hvala Bogu i 
Blaženoj Djevici, i gdje će bezbroj duša 
steći svoje spasenje ♦ 

Uvjeren, da za sva ova i još mnoga druga 
dobra dugujem poslije Boga najviše vašoj 
djelotvornoj ljubavi, osjećam potrebu, da 
prije nego zauvijek zaklopim oči dadem 
oduška svome srcu, i da vam izrazim svoju 
najdublju zahvalnost . 

Ali kako ste Ijubezno i ustrajno pomagali 
meni, molim vas da tako činite i mom na¬ 
sljedniku . Djela, koja sam započeo vašom 
pomoći, mene više ne trebaju, ali trebaju i 
dalje vas i sve one, koji poput vas vole pro¬ 
micati dobro na ovoj zemlji. Zato ih svima 
povjeravam i preporučujem . 

Na vašu pobudu i utjehu naređujem svo¬ 
me nasljedniku, da se svi dobrotvori i do- 

brotvorke uvijek uključuju u javne i pri¬ 
vatne molitve, koje se mole ili će se u buduće 
moliti po salezijanskim kućama, i to na 
nakanu da im Bog stostruko nagradi nji¬ 
hovu ljubav još na ovom svijetu zdravljem, 
slogom u obitelji, blagoslovom u polju i 
poslovima, te da ih sačuva i oslobodi od 
svake nesreće. 

Na vašu pobudu i utjehu pripominjem 
još da je najuspješnije sredstvo, kojim mo¬ 
žemo postići oproštenje grijeha i osigurati 
si vječni život, djelo milosrđa, učinjeno 
maloj djeci — uni ex minimis, jednom od 
najmanjih — jednom zapuštenom mališu, 
kako nas uvjerava Božanski Učitelj Isus. 

Još vam napominjem da je sama Sveta 
Djevica uzela pod svoju zaštitu siromašnu 
i zapuštenu djecu u ova teška vremena, 
kad se tako dobro osjeća pomanjkanje sred¬ 
stava, da se jedva šta može žrtvovati za 
njihovo vjersko i ćudoredno uzgajanje. Zato 
Ona dijeli njihovim dobrotvorima i dobro¬ 
tvorkama mnoge vanredne milosti duhovne 
a i vremenite. 

ja lično a i moji salezijanci, svjedoci smo 
kako su mnogi naši siromašniji dobrotvori po¬ 
stali veoma imućni baš onda, kad su počeli 
da veledušno dijele milostinju našoj siro¬ 
čadi. 

Mnogi, koji su to vidjeli ili i sami iskusili, 
govorili su mi ovako ili slično : )Neću da 
Vi meni zahvaljujete, kad dajem milostinju 
Vašoj siromašnoj djeci, nego se ja Vama 

imam da zahvalim, što je tražite od mene. 
Otkada sam naime počeo da potpomažem 
Vašu siročad, moj se imetak potrostručio «. 
Neki visoki gospodin, koji mi je često dola¬ 
zio i sam osobno donosio milodare, ovako se 
izrazio: »Što Vam više novaca dajem za 
Vaše ustanove, to mi bolje uspijevaju po¬ 
slovi. Uviđam da mi Gospodin već na ovom 
svijetu vraća stostruko ono, što dajem iz 
ljubavi prema Njemu.« Ovaj je vrijedni 
kršćanin bio naš veliki dobročinitelj, sve 
dok ga nije Gospodin u njegovoj 86* godini 
pozvao u vječni život, da mu nebeskim ra¬ 
dostima nagradi ljubav prema bližnjemu. 

Ma kako se osjećao umoran, i snaga me 
već izdaje, mogao bih ipak da vam u beskraj 
govorim i neprestano preporučujem svoju 
djecu, koju ću naskoro ostaviti. Ali treba 
da svršim i da odložim pero. 

Zbogom, dragi moji dobrotvoril Sale- 
zijanski suradnici i suradnice, zbogom! 
Mnoge među vama nijesam mogao osobno 
upoznati u ovom životu. Neka se tješe : 
u drugom ćemo se svi upoznati i kroz svu 
vječnost veseliti radi dobra, što smo ga mi- 
lošću Božjom činili na ovoj zemlji, naro¬ 
čito na korist siromašne mladeži. 

Ako me poslije moje smrti Božje milo¬ 
srđe po zaslugama Isusa Krista i po zago¬ 
voru Marije Pomoćnice primi u nebo, mo¬ 
lit ću uvijek za vas i za vaše obitelji, molit 
ću za sve one, koji su vam dragi, kako bi 
jednoga dana svi došli da vječno hvale Stvo- 

riteljevo Veličanstvo , da se opajaju Njego¬ 
vim božanskim slastima i opijevaju Njegovo 
beskrajno milosrđe . Amen. 

Vaš uvijek ponizni sluga 
Ivan B o s ko, svećenik 

